《次韵陈履常汝阴久雪赈饥》
宋代·赵令畤

坎壈中年坐废人，老来貂鼎视埃尘。铁霜带面惟忧国，机阱当埃不为身。

发廪已康诸县命，蠲逋一洗几年贫。归来又扫宽民奏，惭愧毫端尔许春。

作者简介：赵令畤（1061～1134）初字景贶，苏轼为之改字德麟，自号聊复翁。太祖次子燕王德昭﹝赵德昭﹞玄孙。元祐中签书颍州公事，时苏轼为知州，荐其才于朝。后坐元祐党籍，被废十年。绍兴初，袭封安定郡王，迁宁远军承宣使。四年卒，赠开府仪同三司。著有《侯鲭录》八卷，赵万里为辑《聊复集》词一卷。